Tiibetin hengellinen johtaja otti kantaa myös Euroopan pakolais- ja siirtolaiskysymykseen ja arvosteli Yhdysvaltain presidenttiä.

Tiibetin hengellinen johtaja Dalai Lama on sitä mieltä, että mikäli hänen seuraajansa on nainen, tulisi tämän olla viehättävä.

Dalai Lama kertoi näkemyksistään Britannian yleisradioyhtiö BBC:n haastattelussa (siirryt toiseen palveluun).

Kun BBC:n toimittaja tiedusteli, ymmärtääkö Dalai Lama, että kommentti saattaa loukata naisia, naurahti hengellinen johtaja.

– Jos naispuolinen Dalai Lama…, hän aloitti ja elehti naamallaan ikään kuin esittääkseen ankeakasvoista naista ja jatkoi:

–…uskoisin, että ihmiset eivät haluasi nähdä häntä, hänen kasvojaan.

The Dalai Lama says a female successor should be "attractive", and also talks about Donald Trump's "lack of moral principle", #Brexit and more...https://t.co/U0fQeyJWnc pic.twitter.com/4b4ItWf1Dm — BBC News (World) (@BBCWorld) 28. kesäkuuta 2019

Nobelin rauhanpalkinnolla palkittu 83-vuotias otti kantaa myös Euroopan siirtolais- ja pakolaiskysymykseen. Hänen mukaansa vain ”rajallinen määrä” pakolaisia saisi jäädä asumaan Eurooppaan.

– Euroopan maiden tulisi vastaanottaa nämä pakolaiset, antaa heille koulutusta, jotta he voivat palata omaan maahansa, sanoi Dalai Lama.

– Pitäkää Eurooppa eurooppalaisille, hän lisäsi.

Dalai Lama arvosteli haastattelussa myös Yhdysvaltain presidentti Donald Trumpia todeten, että tältä puuttuvat ”moraaliset periaatteet.”

83-vuotias Dalai Lama asuu maanpaossa Dharamshalassa, Pohjois-Intiassa.

Lähteet: AFP